CELEX: 32016R0683
Language: mt
Date: 2016-05-02 00:00:00
Title: Regolament tal-Kummissjoni (UE) 2016/683 tat-2 ta' Mejju 2016 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill dwar l-użu tal-Aċidu propjoniku — propjonati (E 280 — 283) fit-tortillas (Test b'rilevanza għaż-ŻEE)

3.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 117/28
            
         REGOLAMENT TAL-KUMMISSJONI (UE) 2016/683
   tat-2 ta' Mejju 2016
   li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill dwar l-użu tal-Aċidu propjoniku — propjonati (E 280 — 283) fit-tortillas
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikolu 10(3),
   Billi:
   
               (1)
            
            
               L-Anness II tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-ikel u l-kundizzjonijiet tal-użu tagħhom.
            
         
               (2)
            
            
               Il-lista tal-Unjoni tal-addittivi tal-ikel tista' tiġi aġġornata skont il-proċedura komuni msemmija fl-Artikolu 3(1) tar-Regolament (KE) Nru 1331/2008 tal-Parlament Ewropew u tal-Kunsill (2) fuq inizjattiva tal-Kummissjoni jew wara li ssir applikazzjoni.
            
         
               (3)
            
            
               Fl-14 ta' Lulju 2015 ġiet ippreżentata applikazzjoni biex jiġi estiż l-użu tal-propjonat tal-kalċju (E282) bħala preżervattiv għall-estensjoni taż-żmien tal-ħżin tat-tortillas. Dik l-applikazzjoni kienet għad-dispożizzjoni tal-Istati Membri skont l-Artikolu 4 tar-Regolament (KE) Nru 1331/2008.
            
         
               (4)
            
            
               L-użu tal-Aċidu propjoniku — propjonati huwa meħtieġ biex jestendi ż-żmien tal-ħżin tat-tortillas peress li l-prodott jeħżien malajr minħabba l-kontenut għoli ta' umdità u l-kompożizzjoni li hija suxxettibbli għat-tkabbir mikrobiku.
            
         
               (5)
            
            
               L-Aċidu propjoniku — propjonati jintuża ħafna biex jipprevjeni li tikber il-moffa fil-prodotti moħmija bil-ħmira minħabba l-effett minimu tiegħu fuq il-ħmira u fuq ir-riħa jew fuq it-togħma tal-prodott finali.
            
         
               (6)
            
            
               L-Awtorità Ewropea dwar is-Sigurtà fl-Ikel (“l-Awtorità”) fl-opinjoni tagħha dwar l-evalwazzjoni mill-ġdid tal-aċidu propjoniku (E 280), tal-propjonati tas-sodju (E 281), tal-propjonati tal-kalċju (E 282) u tal-propjonati tal-potassju (E 283) bħala addittivi tal-ikel (3), ikkonkludiet li mhux se jkun hemm tħassib dwar is-sikurezza mill-konċentrazzjonijiet massimi ta' dawk is-sustanzi dwar l-użi awtorizzati u l-livelli ta' użu attwali bħala addittivi tal-ikel. L-awtorizzazzjoni għall-użu tal-propjonati fit-tortillas hija estensjoni li mhux se twassal għal tħassib addizzjonali peress li l-valutazzjoni ta' esponiment magħmula mill-Awtorità kienet tkopri l-kategorija tal-ikel 07.1 Ħobż u bziezen.
            
         
               (7)
            
            
               Skont l-Artikolu 3(2) tar-Regolament (KE) Nru 1331/2008, il-Kummissjoni għandha titlob l-opinjoni tal-Awtorità biex taġġorna l-lista tal-Unjoni ta' addittivi tal-ikel stabbilita fl-Anness II tar-Regolament (KE) Nru 1333/2008, għajr meta l-aġġornament inkwistjoni mhux mistenni li jħalli effett fuq is-saħħa tal-bniedem. Peress li l-awtorizzazzjoni tal-użu tal-Aċidu propjoniku — propjonati (E280 — 283) bħala preżervattiv fit-tortillas jikkostitwixxi aġġornament ta' dik il-lista li mhux mistenni jħalli effett fuq is-saħħa tal-bniedem, m'hemmx bżonn tintalab l-opinjoni tal-Awtorità.
            
         
               (8)
            
            
               Għaldaqstant, l-Anness II tar-Regolament (KE) Nru 1333/2008 għandu jiġi emendat skont dan.
            
         
               (9)
            
            
               Il-miżuri previsti f' dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 1333/2008 huwa emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Mejju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 16.
   
      (2)  Ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (ĠU L 354, 31.12.2008, p. 1).
   
      (3)  EFSA Journal 2014;12(7):3779.
   
      ANNESS
      Fil-Parti E tal-Anness II tar-Regolament (KE) Nru 1333/2008 fil-kategorija tal-ikel 07.1 “Ħobż u bziezen”, l-entrati għall-Aċidu propjoniku — propjonati jinbidlu b'dan li ġej:
      
         
                      
                  
                  
                     “E 280-283
                  
                  
                     Aċidu propjoniku — propjonati
                  
                  
                     3 000 
                  
                  
                     (1) (6)
                  
                  
                     ħobż imqatta' ppakkjat minn qabel u ħobż tas-segala biss
                  
               
                     E 280-283
                  
                  
                     Aċidu propjoniku — propjonati
                  
                  
                     2 000 
                  
                  
                     (1) (6)
                  
                  
                     ħobż b'enerġija mnaqqsa; ħobż ippakkjat minn qabel parzjalment moħmi; bziezen, tortillas u pitta ppakkjati minn qabel biss; pølsebrød, boller u dansk flutes ippakkjati minn qabel
                  
               
                     E 280-283
                  
                  
                     Aċidu propjoniku — propjonati
                  
                  
                     1 000 
                  
                  
                     (1) (6)
                  
                  
                     ħobż ippakkjat minn qabel biss”